TyrePal TPMS Tyre Pressure Monitor TC215OEK | Caravan and Motorhome Club
Members* Help? £81.00 Join the Club today! Vir 'n verandering laat ons die komkommers boontoe rank. Bou met populiertakke en dun draad vir ‘n raam. Berei die bedding met kompos voor en plant die komkommerplantjies ongeveer 30cm uitmekaar. Plant hulle vroegsomer sodat hulle genoeg tyd het om vrugte te dra.
Beskerm die komkommerplantjies teen slakke deur groot koolblare op die grond rondom hulle te pak. Dit dien as skuiling vir die slakke en so kan jy hulle soggens met die hand verwyder.
Komkommerkruid is 'n goeie pasmaat vir die hele tuin. Dit is 'n uitstekende voedingsbron en sit minerale soos stikstof en kalium terug in die grond. Dit dra ook mooi helder blou blommetjies wat bye lok vir bestuiwing. Plant dit gerus tussen jou komkommerbedding.
Artisjokke is 'n meerjarige plant en kan tot 4 jaar oud word. Wanneer die blare gelerig begin raak, weet jy egter dis tyd vir 'n nuwe plantsessie. Die ideale tyd om weer te plant is vroegsomer. Plant hulle ten minste 1 meter uitmekaar uit, omdat die plante lekker groot raak en genoeg spasie nodig het. Hulle vra genoeg water en genoeg voeding. Die blomme ontwikkel ‘n groot kop met ‘n eetbare knop – bekend as die hart - van om en by 8 – 15 cm in deursnee.
Geel sonneblomme is die perfekte pasmaat in enige groentetuin, want die helder kleur trek die goggas aan. Plant hulle pit vir pit, so 20 cm uitmekaar en 3 mm diep. Na twee weke behoort hulle op te kom en na so 90 dae kan jy pragtige blomme verwag.
Nog 'n goeie pasmaat vir die tuin omdat die sterk reuk van die krui enige insek afskrik. In die winter kwyn die plantjie, so dis ideaal om dit ook vroegsomer te plant deur wortelstokverdeling. Dit groei moeilik van saad af en dus is dit beter om saailinge te koop of wortels te verdeel. Dit maak 'n lang dun blaartjie en kan tot 1 meter hoog word. Dit hou van ‘n warm, sonnige plek en wil nie te veel water hê nie. Sy reuk herinner aan anys en dis tradisioneel ‘n pasmaat by hoender.
koringblomme, daglelies, kamille, stinkafrikaners, grasangeliere (plant van agter, hoog na laag)
Net soos plantpasmaats, is dit ook belangrik om klein diere na die tuin te lok om te help met plaagbeheer. So vandag skep ons 'n lekker-bly-hawe vir paddas onder rababerplante. Die plante se groot blare verskaf voldoende skuiling aan die paddas. Verder voeg ons potskerwe by waaronder hulle ook kan wegkruip. En moenie 'n vlak waterbak vergeet vir wanneer hulle dors raak nie. 'n Paar vrolike pers viooltjies word ook geplant om kleur te verskaf.
Stamp 'n handjievol knoffel en rissies fyn en voeg klein stukkies laventel by. Meng die bestanddele met 5L water en voeg twee eetlepels waspoeier by. Die klein hoeveelheid waspoeier sal nie die plante beskadig nie e en help dat die spuitstof daaraan vaskleef.
Wanneer jy die middel aanwend is dit belangrik om die spuitkannetjie gereeld te skud sodat die mengsel goed meng. Hou die spuitpunt ongeveer 30cm van die plant af en spuit van bo na onder goed nat.
Sit ‘n afgesnyde PVC-pyp of leë gesnyde plastiekkoeldrankbottel om rissieplantjies om te keer dat slakke en ander bekruipers hul beetkry
Rabarber is gereed vir oes wanneer dit mooi pienk van kleur is. Sny die stingels so na aan die basis as moontlik af en onthou die blare is giftig en dus is net die stingels eetbaar. Rabarber is meerjarig en behoort elke 3 maande vars stingels te gee indien jy dit gereeld voed en versorg.
Tamaties kan regdeur die somer tot in April geoes word as jy die plante goed versorg. Hulle is ongelukkig baie vatbaar vir siektes, so kyk uit vir veral die rooi spinmyte wat aan die onderkant van die blaar webbe spin en so stof versamel. Die siekte lyk soos 'n geel stowwerigheid aan die onderkant van die blaar. Kry 'n goeie organiese spuitmiddel en spuit voorkomend NA jou oesslag.
Ontspan: Sagte droë tamaties wat soos songedroogde tamaties gebruik word;
Onthaal: Dillegepreserveerde forel in tamatiewater (consommé) met ‘bloody mary’ tamaties
Onthou: Polpette, heel tamaties en bocconcini-kaas gebak met wilde roketblare.
(Polpette is Italiaans vir frikkadelle, soos ons en die Duitsers vleisbolletjies noem. In Nederlands, staan dit as gehakballetjies bekend!)
Ontspan: Varkfilet met gemmer- en rabarbersous
Onthaal: Rabarbersoufflé en -roomys
Onthou: Rabarberkompot: smoothie en margarita
Onthou: Dim sum wat gevries kan word
Onthaal: Tatsoi en wilde sampioenkragsop
PASELLA Sê DANKIE AAN
T: 021 885 1414
F: 021 885 1085
T: 021 881 3494
F: 021 881 3430
Ma Annatjie se melktert